Շեքսպիրի ծննդյան 450 ամյակի նախօրեին 2014թ.-ն Մոսկվայի Պուշկինի անվան թատրոնը կնշանավորի «Չափը չափի դիմաց» ներկայացումով, որի բեմադրիչը բրիտանացի հայտնի ռեժիսոր Դեկլան Դոննելանն է: Ներկայացման պրեմիերան կկայանա այսօր, մի քանի ժամ հետո, հաղորդում է «РИА Новости»-ն՝ հղում անելով թատրոնի մամլո ծառայությանը:
Սա թատրոնի առաջին միջազգային նախագիծն է՝ իրականացված բրիտանական «Cheek by Jowl» թատրոնի համագործակցությամբ:
«Ես վաղուցվանից էի երզաում, որպեսզի Դոննելլանը ինչ-որ մի բան ներկայացնի մեր թատրոնում.- ասել է թատերախմբի գեղարվեստական ղեկավար Եվգենի Պիսարևը՝ մամուլի ներկայացուցիչների հետ հանդիպման ժամանակ»: Նա նշել է, որ Դոննելլանն իր ընկերն է և ուսուցիչը: «Նրան չի հետաքրքրում այսրոպեականությունը: Նա կենտրոնանում է էության վրա: Նրան հետաքրքրում է մարդը և նրա ներաշխարհը: Նա հոյակապ է աշխատում դերասանների հետ, ինչը ոչ միշտ է մեր մոտ ստացվում, քանի որ հաճախ մենք դերասանին դիտում ենք որպես տեխնիկական նորույթների համար սոսկական ներդիր: Նրա համար թիվ մեկը և ամենագլխավորը՝ դերասանն է»:
Դոննելլանը ասել է, որ ինքը Մոսկվայի այս թատրոն է եկել 22 տարի առաջ: 13տարի շարունակ այս բեմում ներկայացվել են չեխովյան փառատոնի շրջանակներում պատրաստված իր բեմադրությունները:
Ներկայացման վրա աշխատելուց առաջ Դոննելլանը այնտեղ ընդգրկված բոլոր մասնակիցների հետ մեկ շաբաթով հեռացել է Մոսկվայից: Նրանք Տվերի մարզում ընտրել են այնպիսի մի անկյուն, որտեղ կարող էին թոթափել բոլոր հոգսերը և օժանդակ գործերը ու կենտրոնանալ պիեսի վրա:
Շեքսպիրի «Չափը չափի դիմաց» պիեսի ժանրը որոշելը վիճելի խնդիր է: Սակայն բեմադրության հեղինակներին տվյալ պարագայում դա քիչ է հուզել:
«Փոխադրել կյանքը բեմ և վերապրել այն հանդիսատեսի հետ, ահա թե ինչ էինք մենք մտածում»,- ասել է Դոննելլանը և նշել, որ կյանքը միշտ էլ կատակերգության և ողբերգության խառնուրդ է, իսկ Շեքսպիրի պիեսում ամեն ինչ այնպես է, ինչպես կյանքում: Նա նաև ասել է, որ մեծ դրամատուրգի այդ գործը սիրո, իշխանության, իշխանության բնույթի և այն բանի մասին է, թե ինչպես պետք է կառավարել: «Շեքսպիրը պատասխաններ չի տալիս, նա միայն հարցնում է»: